Publication: Magyar Közlöny
Issue: MK-2003-3 (Year: 2003, Number: 3)
Era: 1990-2004
Section: az 1/2003. (I. 9.) BM rendelethez
Paragraph Index: 61

31. A tûzoltásvezetõ jogai 31.1 a tûzoltás vezetését — indokolt esetben — megosztani; 31.2 a tûzoltás szervezetében meghatározott és egyéb beosztások betöltésére a tûzoltásban résztvevõk közül bárkinek parancsot adni; 31.3 elrendelni az RST-ben meghatározott tûzoltóságok riasztását, valamint igényelni az azon kívüli tûzoltóságok riasztását; 31.4 a tûzoltáshoz fegyveres erõk, a rendõrség, a polgári védelem, a katasztrófavédelem, a vám- és pénzügyõrség, a büntetés-végrehajtás, a környezetvédelem, a mentõszolgálatok és a közüzemi vállalatok kirendelését igényelni, azokat alkalmazni, tartalékba helyezni, számukra közvetlen vezetõjük útján utasítást adni; 31.5 a tûzoltáshoz a 31.3 pontban felsorolt szervek, továbbá más jogi személyek, magán- és jogi személyek jogi 2003/3. szám személyiséggel nem rendelkezõ szervezeteinek és az állampolgárok közvetlen részvételét, a rendelkezésükre álló adatok közlését, valamint azok jármûvei, eszközei, felszerelései, anyagai rendelkezésre bocsátását igényelni; 31.6 kérni a karitatív szervezetek egységeinek közremûködését; 31.7 a tûzeset helyszínét zárt területté nyilvánítani, azok helyén és környezetében minden olyan tevékenységet vagy mozgást korlátozni, megtiltani, amely a tûzoltást akadályozza vagy hátrányosan befolyásolja, továbbá elrendelheti az illetéktelen vagy veszélyeztetett személyek, állatok és anyagi javak eltávolítását, a terület kiürítését; 31.8 a tûzoltás vagy emberélet mentése érdekében — a diplomáciai és nemzetközi jogok figyelembevételével — magánszemélyek, jogi személyek, illetõleg magán- és jogi személyek jogi személyiséggel nem rendelkezõ szervezetei tulajdonában, használatában, illetõleg kezelésében álló területre, létesítménybe behatolást elrendelni; 31.9 bontást rendelni, különösen ha azt a felderítés, az életmentés, a robbanásveszély, a tûz megközelítése (a behatolás), a tûz terjedésének megakadályozása, a füst, gáz, gõz eltávolítása, az omlásveszély megelõzése, az utómunkálat indokolja; valamint szükség szerint meghatározott felkészültségû szakember segítségét igényelni.

Source: https://magyarkozlony.hu/hivatalos-lapok/f53be4ab59a9f05741dae90be71277deaa81b2b2/dokumentumok/9dd8e0fb1c4d4b4a536e95b24f855ba092bf563a/letoltes